Publication: Magyar Közlöny
Issue: MK-2005-94 (Year: 2005, Number: 94)
Era: 2004-2010
Section: Melléklet az 56/2005. (VII. 7.) GKM rendelethez
Paragraph Index: 68

6. Érvényesség és bevonás Az engedély érvénytelen, ha nem tartalmazza kitörölhetetlenül: – a fuvarozási vállalkozás nevét, illetve cégnevét és teljes címét; – az engedélyt kiadó hatóság aláírását és pecsétjét; – az engedély érvényességi idejének kezdetét és végét; – az engedély kiadásának idõpontját. Érvénytelen az az engedély is, amelyhez nem tudnak megfelelõen kitöltött fuvarnaplót bemutatni, illetve a „zöld”, a „zöldebb és biztonságos” és az „EURO 3 biztonságos” kategóriákba tartozó tehergépkocsik esetében azok az engedélyek, amelyekre vonatkozóan nem tudnak érvényes „zöld”, „zöldebb és biztonságos”, illetve „EURO 3 biztonságos” igazolást felmutatni. A „zöld”, „zöldebb és biztonságos”, illetve „EURO 3 biztonságos” kategóriákra vonatkozó engedélyek akkor is érvénytelennek minõsülnek, ha a helyszíni ellenõrzéseken történt mérések alapján a jármû nem felel meg az adott kategóriára vonatkozóan meghatározott emissziós, illetve biztonsági követelményeknek. Súlyos, illetve ismétlõdõ szabálysértés esetén, továbbá nem megfelelõ használat, illetve kizárólag kétoldalú fuvarozási mûveletekhez történõ felhasználás esetén az engedélyt a kiállító hatóság bevonhatja. Hamis, elveszett vagy ellopott CEMT engedély használata esetében, továbbá ha az engedélyt nem az a fuvarozó vállalkozás használja fel, amelynek a nevére azt kiállították, illetve hamis igazolás használata esetén az engedélyt azonnal bevonják és visszaküldik a fuvarozó vállalkozás bejegyzési országában mûködõ illetékes hatóságnak. Lejárt CEMT engedély esetében szintén sor kerülhet az engedély bevonására és ilyen esetben is visszaküldik a bevont engedélyt a fentebb említett hatóságnak.

Source: https://magyarkozlony.hu/hivatalos-lapok/b3e180ecb164c8bcef687309eebaf958a3785229/dokumentumok/55ca4afa2e06d691e23971ed9bbe3e4ac1dbadea/letoltes